-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ประวัติความเป็นมา

ครอบครัวนายเลิศชัย วงค์ชัยสิทธิ์
เริ่มประกอบธุรกิจผลิตและจำหน่ายผลิตภัณฑ์ลวดสปริงที่เกี่ยวกับเครื่องใช้ไฟฟ้าและของเด็กเล่นตั้งแต่ปี
2525 ต่อมาในปี 2531 นายเลิศชัย วงค์ชัยสิทธิ์ ได้ก่อตั้งบริษัท แอร์โรว์ ซินดิเคท จำกัด
(มหาชน) (“บริษัท” หรือ “Arrow”) ซึ่งเดิมชื่อ บริษัท เจ.เอส.วี. ฮาร์ดแวร์ จำกัด
(“JSVH”) เมื่อวันที่ 2 พฤษภาคม 2531 ด้วยทุนจดทะเบียน 4.00 ล้านบาท โดยมีผู้ถือหุ้นใหญ่ คือ
กลุ่มครอบครัวนายเลิศชัย วงค์ชัยสิทธิ์
เพื่อดำเนินธุรกิจผลิตและจำหน่ายผลิตภัณฑ์ท่อเหล็กอ่อนร้อยสายไฟ และ
ท่อเหล็กอ่อนกันน้ำร้อยสายไฟ ภายใต้เครื่องหมายการค้า Union และ Arrowtite ตามลำดับ
ต่อมาได้มีการเพิ่มทุนและขยายสายผลิตภัณฑ์ไปสู่ผลิตภัณฑ์ท่อเหล็กกล้าร้อยสายไฟและผลิตภัณฑ์ท่อน้ำประปา
ภายใต้เครื่องหมายการค้า Arrowpipe และ Arrow PP-R ตามลำดับ จนกระทั่งในเดือนธันวาคม
2552 ได้มีการปรับโครงสร้างกลุ่มบริษัท โดยบริษัทได้เพิ่มทุนจดทะเบียนและทุนชำระแล้วเป็น
91.95 ล้านบาท และเข้าถือหุ้นร้อยละ 99.99 ในบริษัท เจ.เอส.วี เทคนิคอล จำกัด (“JVST”)
ซึ่งเป็นบริษัทที่อยู่ภายใต้ผู้ถือหุ้นกลุ่มเดียวกัน ทั้งนี้ เมื่อเดือนธันวาคม 2553
บริษัทได้เพิ่มทุนจดทะเบียนเป็น 131.95 ล้านบาท เพื่อนำไปลงทุนในโรงงานใหม่และเครื่องจักร
และเมื่อวันที่ 18 กรกฎาคม 2555 บริษัทได้เพิ่มทุนจดทะเบียนและทุนชำระแล้วเป็น 150.00
ล้านบาท โดยบริษัทได้ดำเนินการแปรสภาพเป็นบริษัทมหาชน เมื่อวันที่ 1 สิงหาคม 2555
ปัจจุบันบริษัทมีทุนจดทะเบียน 200.00 ล้านบาท (ทุนชำระแล้ว 200.00 ล้านบาท)

บริษัท เจ.เอส.วี. เทคนิคอล จำกัด ซึ่งเป็นบริษัทย่อย ก่อตั้งขึ้นเมื่อวันที่ 18 พฤษภาคม 2538
ด้วยทุนจดทะเบียน 2.00 ล้านบาท (ทุนชำระแล้ว 2.00 ล้านบาท)
ดำเนินธุรกิจผลิตและจำหน่ายผลิตภัณฑ์ท่อประเภทต่าง ๆ เช่น ท่อลม ท่อระบายอากาศ ท่อไซโล
ท่อลำเลียง ท่อสำหรับงานก่อสร้าง (Post-tension Duct) เป็นต้น ปัจจุบันบริษัทเป็นผู้ถือหุ้นใหญ่
ร้อยละ 99.99 ของทุนชำระแล้ว

ในปี 2550 บริษัทได้แยกธุรกิจผลิตและจำหน่ายผลิตภัณฑ์ลวดสปริงสำหรับธุรกิจยานยนต์ เฟอร์นิเจอร์
ของเล่นเด็ก โดยการโอนสินทรัพย์ไปยัง บริษัท เจ.เอส.วี. สปริง จำกัด
ซึ่งมีกลุ่มลูกค้าที่แตกต่างจากบริษัทและ JSVT ทั้งนี้ บริษัท เจ.เอส.วี. สปริง จำกัด
ดำเนินธุรกิจภายใต้การดำเนินการโดย นางประครอง นามนันทสิทธิ์

3.1 การเปลี่ยนแปลงและพัฒนาการที่สำคัญ

+----------------------+-----------------------------------------------+
| 2 พฤษภาคม 2531       | จดทะเบียนจัดตั้งบริษัท เจ.เอส.วี. ฮาร์ดแวร์ จำกัด       |
|                      | (“JSVH”) โดยมีทุนจดทะเบียนชำระแล้ว 4.00 ล้านบาท    |
|                      | แบ่งเป็นหุ้นสามัญ 40,000 หุ้น มูลค่าที่ตราไว้หุ้นละ 100 บาท |
|                      | โดยมีสำนักงานและโรงงานเลขที่ 3088 หมู่ที่ 10          |
|                      | ตำบลสำโรงเหนือ อำเภอเมือง จังหวัดสมุทรปราการ       |
|                      | เพื่อผลิตท่ออ่อนร้อยสายไฟภายใต้ตราสินค้า ยูเนี่ยน (Union) |
|                      | และท่ออ่อนกันน้ำร้อยสายไฟ ภายใต้ตราสินค้า แอร์โรว์ไทพ์   |
|                      | (Arrowtite)                                   |
+----------------------+-----------------------------------------------+
| 18 พฤษภาคม 2538      | กลุ่มผู้ถือหุ้นได้จดทะเบียนจัดตั้งบริษัท เจ.เอส.วี. เทคนิคอล  |
|                      | จำกัด (“JSVT”) ด้วยทุนจดทะเบียนชำระแล้ว 2.00       |
|                      | ล้านบาท แบ่งเป็นหุ้นสามัญ 20,000 หุ้น มูลค่าที่ตราไว้หุ้นละ  |
|                      | 100 บาท เพื่อผลิตท่อลม ท่อระบายอากาศ ท่อลำเลียง      |
|                      | ท่อไซโล และท่อสำหรับงานก่อสร้าง (Post-tension      |
|                      | Duct)                                         |
+----------------------+-----------------------------------------------+
| ปี 2539 - 2540        | ก่อสร้างโรงงานแล                                |
|                      | ะย้ายสายการผลิตของบริษัทและบริษัทย่อยไปที่โรงงานแห่งใหม่ |
|                      | ตั้งอยู่เลขที่ 31 หมู่ 1 ตำบลพานทอง อำเภอพานทอง       |
|                      | จังหวัดชลบุรี                                     |
+----------------------+-----------------------------------------------+
| 25 กรกฎาคม 2543      | เพิ่มทุนชำระแล้วอีก 6 ล้านบาท เป็น 10 ล้านบาท         |
|                      | เพื่อขยายกำลังการผลิตและใช้เป็นเงินทุนหมุนเวียน         |
+----------------------+-----------------------------------------------+
| 2 ตุลาคม 2544         | เพิ่มทุนชำระแล้วอีก 3 ล้านบาท เป็น 13 ล้านบาท         |
|                      | เพื่อขยายกำลังการผลิตและใช้เป็นเงินทุนหมุนเวียน         |
+----------------------+-----------------------------------------------+
| 1 สิงหาคม 2545        | ได้รับมาตรฐานระบบบริหารงาน ISO 9001: 2000        |
|                      | (ปัจจุบันเป็น ISO 9001: 2008)                     |
+----------------------+-----------------------------------------------+
| 5 กันยายน 2546        | เพิ่มทุนชำระแล้วอีก 37 ล้านบาท เป็น 50 ล้านบาท        |
|                      | เพื่อขยายกำลังการผลิตและใช้เป็นเงินทุนหมุนเวียน         |
+----------------------+-----------------------------------------------+
| ปี 2548               | เพิ่มสายการผลิตท่อเหล็กร้อยสายไฟฟ้า (White Conduit)  |
|                      | ชนิด EMT (Electrical Metallic Tubing) IMC      |
|                      | (Intermediate Metal Conduit) และ RSC (Rigid   |
|                      | Steel Conduit) ภายใต้ตราสินค้า “แอร์โรว์ไปพ์”       |
|                      | (Arrowpipe)                                   |
+----------------------+-----------------------------------------------+
| ปี 2549               | ได้รับมาตรฐานอุตสาหกรรม (มอก.) และมาตราฐานสากล   |
|                      | Underwriters Laboratories Inc. (UL)           |
|                      | สำหรับผลิตภัณฑ์ประเภทท่อเหล็กร้อยสายไฟ EMT, IMC และ  |
|                      | RSC                                           |
+----------------------+-----------------------------------------------+
| ปี 2550               | บริษัทขายสินทรัพย์เกี่ยวกับธุรกิจการผลิตลวดสปริงให้แก่ บริษัท |
|                      | เจ.เอส.วี. สปริง จำกัด                           |
+----------------------+-----------------------------------------------+
| 18 เมษายน 2551       | เพิ่มทุนจดทะเบียนชำระแล้วอีก 40.00 ล้านบาท เป็น 90.00 |
|                      | ล้านบาท เพื่อขยายกำลังการผลิตและใช้เป็นเงินทุนหมุนเวียน  |
+----------------------+-----------------------------------------------+
| ปี 2552               | บริษัทเพิ่มสายการผลิตท่อน้ำประปา และข้อต่อต่าง ๆ        |
|                      | ภายใต้เครื่องหมายการค้า “ArrowPP-R”               |
+----------------------+-----------------------------------------------+
| 18 ธันวาคม 2552       | เพิ่มทุนจดทะเบียนชำระแล้วอีก 1.95 ล้านบาท (19,500    |
|                      | หุ้น) เป็น 91.95 ล้านบาท                          |
|                      | โดยนำหุ้นเพิ่มทุนของบริษัทมาแลกหุ้นของ JSVT            |
|                      | จากผู้ถือหุ้นเดิมของ JSVT                           |
|                      | เพื่อปรับโครงสร้างกลุ่มบริษัทและกลุ่มผู้ถือหุ้น              |
|                      | โดยบริษัทถือหุ้นใน JSVT ในสัดส่วน ร้อยละ 99.99        |
|                      |                                               |
|                      | จดทะเบียนย้ายสำนักงานใหญ่ไปยังเลขที่ 31 หมู่ที่ 1        |
|                      | ตำบลพานทอง อำเภอพานทอง จังหวัดชลบุรี              |
|                      | โดยให้ที่สำนักงานที่จังหวัดสมุทรปราการ                 |
|                      | เป็นสำนักงานสาขาของบริษัท                         |
+----------------------+-----------------------------------------------+
| 1 ธันวาคม 2553        | ทำสัญญาซื้อที่ดินโรงงานจำนวน (18-0-77 ไร่)           |
|                      | ซึ่งเป็นที่ดินใกล้กับโรงงานปัจจุบัน เพื่อขยายการผลิต        |
|                      | และบริษัทชำระเงินค่าที่ดินและรับโอนที่ดินเรียบร้อยเมื่อวันที่ 3 |
|                      | มีนาคม 2554                                    |
+----------------------+-----------------------------------------------+
| 22 ธันวาคม 2553       | เพิ่มทุนจดทะเบียนชำระแล้วอีก 40.00 ล้านบาท (400,000  |
|                      | หุ้น) เป็น 131.95 ล้านบาท เสนอขายให้แก่บริษัท แอลเค   |
|                      | ซินดิเคท จำกัด ซึ่งเป็นบริษัทในกลุ่มของนายเลิศชัย         |
|                      | วงค์ชัยสิทธิ์ เพื่อสร้างโรงงานใหม่และเพิ่มกำลังการผลิต     |
+----------------------+-----------------------------------------------+
| 20 พฤษภาคม 2554      | บริษัทได้รับการอนุมัติการส่งเสริมการลงทุนจากสำนักงาน BOI |
|                      | สำหรับกิจการผลิตท่อเหล็ก                           |
|                      | และผลิตชิ้นส่วนโล                                 |
|                      | หะขึ้นรูปท่อเหล็กหุ้มพีวีซีและท่อประปาและข้อต่อทำจากพลาสติก |
+----------------------+-----------------------------------------------+
| 23 มีนาคม 2555        | เริ่มผลิตท่อเหล็กร้อยสายไฟและ ท่อประปา PPR           |
|                      | ในส่วนโรงงาน BOI เพื่อจำหน่ายในเชิงพาณิชย์           |
+----------------------+-----------------------------------------------+
| 18 กรกฎาคม 2555      | เพิ่มทุนจดทะเบียนชำระแล้วอีก 18.05 ล้านบาท เป็น       |
|                      | 150.00 ล้านบาท เสนอขายให้แก่ผู้ถือหุ้นเดิม             |
+----------------------+-----------------------------------------------+
| 1 สิงหาคม 2555        | จดทะเบียนแปรสภาพเป็นบริษัทมหาชน โดยเปลี่ยนชื่อบริษัทเป็น |
|                      | บริษัท แอร์โรว์ ซินดิเคท จำกัด (มหาชน)               |
|                      | และเปลี่ยนแปลงมูลค่าที่ตราไว้จากหุ้นละ 100 บาท เป็นหุ้นละ |
|                      | 1 บาท และเพิ่มทุนจดทะเบียนจาก 150.00 ล้านบาทเป็น    |
|                      | 200.00 ล้านบาท                                 |
|                      | เพื่อเสนอขายหุ้นสามัญเพิ่ม                           |
|                      | ทุนต่อประชาชนและกลุ่มพนักงานของบริษัทและบริษัทย่อยจำนวน |
|                      | 50.00 ล้านหุ้น มูลค่าที่ตราไว้หุ้นละ 1 บาท              |
|                      | พร้อมทั้งนำหุ้นสามัญของบริษัทเข้าจดทะเบียนในตลาดหลักทรัพย์ |
|                      | เอ็มเอไอ                                       |
+----------------------+-----------------------------------------------+
| 10 ตุลาคม 2555        | ทำสัญญาซื้อที่ดินเปล่าจำนวน 3.5 ไร่                   |
|                      | ซึ่งเป็นที่ดินติดกับโรงงานปัจจุบัน เพื่อขยายการผลิต         |
|                      | และบริษัทชำระเงินค่าที่ดินและรับโอนที่ดินเรียบร้อยแล้ว      |
+----------------------+-----------------------------------------------+

3.3 ภาพรวมของการประกอบธุรกิจของบริษัทและบริษัทย่อย

โครงสร้างของบริษัท และบริษัทย่อย

บริษัท แอร์โรว์ ซินดิเคท จำกัด (มหาชน)

ประกอบธุรกิจผลิตและจำหน่ายท่อร้อยสายไฟฟ้า ท่อประปา ซึ่งสามารถแบ่งผลิตภัณฑ์ของบริษัทได้เป็น

1. ท่อร้อยสายไฟและข้อต่อต่างๆ (Electrical Conduit): ภายใต้เครื่องหมายการค้า
“Arrowpipe” และ “Arrowtite” โดยเป็นท่อเหล็กกล้าเคลือบสังกะสีสำหรับใช้ร้อยสายไฟฟ้า
มีความทนทานแข็งแรงดัดโค้งได้ง่าย
เพื่อป้องกันสายไฟฟ้าจากการขูดขีดและทนทานจากสภาพแวดล้อม
ท่อร้อยสายไฟฟ้าดังกล่าวจะผ่านการชุบสังกะสี (Hot-dip galvanized)
ทั้งภายนอกและภายในจึงป้องกันสนิมและทนต่อการกัดกร่อนได้ดี
ซึ่งผลิตภัณฑ์ของบริษัทได้รับมาตรฐานอุตสาหกรรม (มอก.) และมาตรฐานสากล Underwriters
Laboratories Inc. (UL) โดยผลิตภัณฑ์ของบริษัทสามารถแบ่งได้เป็น 3 ประเภทหลัก คือ

1) ท่อเหล็กร้อยสายไฟ (White Conduit) ภายใต้เครื่องหมายการค้า “Arrowpipe”

2) ท่อเหล็กอ่อนร้อยสายไฟ (Flexible Metal Conduit: FMC) ภายใต้เครื่องหมายการค้า
“Arrowtite”

3) ท่อเหล็กอ่อนกันน้ำร้อยสายไฟ (Liquid-tigh Flexible Metal Conduit: LFMC)
ภายใต้เครื่องหมายการค้า “Arrowtite”

นอกจากนี้ บริษัทยังผลิตท่อร้อยสายไฟดังกล่าวข้างต้นสำหรับจำหน่ายในระดับราคารองลงมา
ภายใต้เครื่องหมายการค้า “Union” ด้วย โดยที่ผลิตภัณฑ์ของบริษัททั้งหมดมีกลุ่มลูกค้าเป้าหมาย คือ
ผู้ติดตั้งงานระบบไฟฟ้าสำหรับโครงการมาตรฐานและใช้ไฟฟ้าในกลุ่มพัฒนาอสังหาริมทรัพย์
และอุตสาหกรรมต่างๆ ทั้งในประเทศและต่างประเทศ ได้แก่ อาคาร คอนโดมิเนียม หมู่บ้านจัดสรร
โรงงานอุตสาหกรรม โรงพยาบาล ห้างสรรพสินค้า และสถานีรถไฟฟ้า เป็นต้น
โดยมีการทำการตลาดผ่านตัวแทนจำหน่าย (Dealers) และผู้รับเหมาโครงการ
(รายละเอียดตามข้อ 4.1.1)

2. ท่อน้ำประปาและข้อต่อต่างๆ: ภายใต้เครื่องหมายการค้า “ArrowPP-R”
เป็นท่อคุณภาพสูงผลิตจากพลาสติกโพลิโพรพิลีน (Polypropylene Random Copolymer: PP-R)
สำหรับน้ำดื่ม น้ำประปา น้ำร้อน และน้ำเย็น ซึ่งผลิตภัณฑ์ของบริษัทผลิตขึ้นภายใต้มาตรฐานเยอรมัน
(DIN 8077-8078) โดยผลิตภัณฑ์ท่อน้ำประปาดังกล่าวสามารถแบ่งได้เป็น 3 ประเภท คือ (1)
ท่อน้ำชั้นเดียวทนแรงดัน 10 บาร์ (2) ท่อน้ำชั้นเดียวทนแรงดัน 20 บาร์ และ (3) ท่อน้ำ 3 ชั้น
ทนแรงดัน 20 บาร์ เพื่อใช้ติดตั้งในอาคารหรือโรงงานอุตสาหกรรม โดยมีกลุ่มลูกค้าเป้าหมาย คือ
กลุ่มพัฒนาอสังหาริมทรัพย์และก่อสร้าง อุตสาหกรรมอาหารและยา ได้แก่ คอนโดมิเนียม หมู่บ้าน
โรงแรม โรงงานอุตสาหกรรมเกี่ยวกับอาหารและยา เป็นต้น
โดยมีการทำการตลาดผ่านตัวแทนจำหน่าย และผู้รับเหมาโครงการ (รายละเอียดตามข้อ 4.1.2)

บริษัท เจ.เอส.วี. เทคนิคอล จำกัด

ประกอบธุรกิจผลิตและจำหน่าย ท่อระบายอากาศหรือท่อลม และท่อสำหรับงานก่อสร้าง
เป็นผลิตภัณฑ์ท่อเหล็กกล้าเคลือบสังกะสี ส่วนใหญ่เป็นการผลิตตามคำสั่งซื้อของลูกค้า
โดยผลิตภัณฑ์สามารถแบ่งได้เป็น 2 ประเภท คือ

1. ท่อระบายอากาศหรือท่อลม (Duct) มีทั้งแบบท่อวงกลม ท่อวงรี และท่อสี่เหลี่ยม
ใช้สำหรับงานระบบปรับอากาศและระบายอากาศในอาคาร เช่น
ท่อส่งลมเย็นในอาคารและห้างสรรพสินค้า ท่อดูดฝุ่น งานลำเลียงและงานไซโล เป็นต้น
ภายใต้ตราสินค้า “Arrow duct” ซึ่งผลิตภัณฑ์ของบริษัทผลิตตามมาตรฐานสากล SMACNA
โดยมีกลุ่มลูกค้าเป้าหมาย คือ อาคารต่างๆ ห้างสรรพสินค้า อุตสาหกรรมก่อสร้าง
และโรงงานอุตสาหกรรม (รายละเอียดตามข้อ 4.1.3)

2. ท่อสำหรับงานก่อสร้าง (Post-Tension Duct)
เป็นท่อที่ใช้ในงานก่อสร้างระบบคอนกรีตอัดแรง ใช้สำหรับงานก่อสร้างหลายรูปแบบ
เพื่อเสริมความแข็งแรงของงานรากฐานการก่อสร้าง ท่อนี้ผลิตจากวัสดุเหล็กเคลือบสังกะสี
ผ่านการขึ้นรูปเป็นท่อด้วยการรีดตะเข็บเป็นเกลียวยาวแบบเชื่อมซ้อน (Double Seam)
ระหว่างเกลียวนั้นจะมีรอยย่นเป็นลูกฟูกอยู่ ซึ่งจะช่วยให้มีความแข็งแรง
และทำให้คอนกรีตเกาะติดแน่นขึ้น ท่อ Post-Tension เหมาะกับงานก่อสร้างบ้านเรือน
งานสร้างถนน สะพาน งานก่อสร้างฐานราก เป็นต้น โดยมีกลุ่มลูกค้าเป้าหมาย คือ
งานโครงสร้างพื้นฐานของอาคาร โครงสร้างพื้นคอนกรีต และงานโครงสร้างสะพาน เป็นต้น
โดยมีการทำการตลาดผ่านผู้รับเหมาโครงการ (รายละเอียดตามข้อ 4.1.4)

โครงสร้างรายได้ของกลุ่มบริษัท

[TABLE]

หมายเหตุ: ¹ รายได้รวมถึงผลิตภัณฑ์ข้อต่อสำหรับผลิตภัณฑ์นั้นๆ ด้วย

² รายได้อื่น ๆ ประกอบด้วย รายได้จากการขายเศษเหล็ก กำไรจากการขายสินทรัพย์
กำไร(ขาดทุน)จากอัตราแลกเปลี่ยน ดอกเบี้ยรับ เป็นต้น

3.4 เป้าหมายการดำเนินธุรกิจ

บริษัทมีเป้าหมายในการดำเนินธุรกิจ “เพื่อความเป็นหนึ่งเรื่องท่อในอาคาร” ดังนี้

1. เป็นผู้นำในการผลิตท่อร้อยสายไฟและผลิตภัณฑ์ท่ออื่นๆ สำหรับอาคารมาตรฐาน
โดยมุ่งเน้นการแข่งขันได้ทั้งราคา คุณภาพและการบริการ

2. เพิ่มยอดขายโดยเพิ่มอัตรากำลังการผลิตและพัฒนาสินค้าใหม่ ๆ
ที่สามารถรองรับความต้องการที่หลากหลายของลูกค้าในภาคพัฒนาอสังหาริมทรัพย์และก่อสร้าง
และโรงงานอุตสาหกรรมต่าง ๆ

3. เน้นทำการตลาดในผลิตภัณฑ์ที่มีอัตรากำไรขั้นต้นในเกณฑ์ดี
เพื่อรักษาความสามารถในการทำกำไรขั้นต้น ให้อยู่ในระดับที่แข่งขันได้ในอุตสาหกรรม

4. ลดต้นทุนการผลิตเพื่อเพิ่มศักยภาพทางการแข่งขัน
โดยการปรับปรุงกระบวนการผลิตให้มีความทันสมัย รวมถึงการเพิ่มประสิทธิภาพเครื่องจักร
บำรุงและดูแลรักษาเครื่องจักรและอุปกรณ์อย่างสม่ำเสมอ

5. พัฒนาบุคลากรอย่างต่อเนื่อง ส่งเสริมบุคลากรรุ่นใหม่ที่มีความรู้ ความสามารถ
เพื่อการพัฒนาผลิตภัณฑ์ และให้ทันต่อการเปลี่ยนแปลงของเทคโนโลยีการผลิต